Μάχη της Οδού Μπιζανίου

Η Μάχη της Οδού Μπιζανίου στην Καλλιθέα ΑττικήςΔήμος Καλλιθέα, http://www.kallithea.gr/Default.aspx?pid=5&la=1 ., ήταν η μάχη που συνέβη στις 24 Ιουλίου 1944 μεταξύ ομάδας δέκα Επονιτών και των Γερμανών και Ελλήνων συνεργατών τους. Έμεινε με το όνομα «Το ολοκαύτωμα της οδού Μπιζανίου» στην ιστορία της Εθνικής Αντίστασης. 

Η μάχη
Από τις αρχές του 1944 τα τμήματα πόλης του  ΕΛΑΣ έλεγχαν ουσιαστικά τα προάστια της Αθήνας. Οι κατοχικές δυνάμεις επέδραμαν στα προάστια συνήθως στη διάρκεια της ημέρας και μετά αποσύρονταν στα στρατόπεδά τους.http://www1.rizospastis.gr/story.do?id=249075&publDate=28/4/2000

Στις 23 Ιουλίου του 1944 μηχανοκίνητο τμήμα του συνταγματάρχη αστυνομίας Μπουραντά, συνεργάτη των Ες-Ες και της ΓκεστάποΤριαντάφυλος Α. Γεροζήσης, Το Σώμα των αξιωματικών και η θέση του στη σύγχρονη Ελληνική κοινωνία (1821-1975), εκδ. Δωδώνη, ISBN 960-248-794-1 , και τμήματα ταγματασφαλιτών έκαναν μια επιδρομή στην Καλλιθέα Αττικής. 
Η επιδρομή αποκρούστηκε από τα τμήματα πόλης του  ΕΛΑΣ. 
Στις 24 Ιουλίου Γερμανοί και ταγματασφαλίτες επανέλαβαν την επιδρομή. 
Σε ένα κτήριο της Οδού Μπιζανίου δέκα  Επονίτες έδωσαν μάχη μέχρις εσχάτων επι 5 ώρεςΣτο βωμό της ελευθερίαςhttp://www.rizospastis.gr/story.do?id=2958312&publDate=27/7/2005 

Τα ονόματα των πεσόντων της ΕΠΟΝ: 
 Γιάννης Ιωακειμίδης - 17 χρόνων
 Σπύρος Χατζηπουλημένος - 17 χρόνων
 Δημήτρης Γαλάτσης - 19 χρόνων
 Δ. Βασιλειάδης - 19 χρόνων
 Ιορδάνης Παπαδόπουλος - 20 χρόνων
 Γιώργος Γυμνόπουλος - 21 χρόνων
 Στέλιος Βιτζέντζος - 20 χρόνων
 Γαβριήλ Μυριδινός - 25 χρόνων
 Θανάσης Αλεξίου
 Παυλος Λιγνόπουλος

Μνήμη 
Η Σοφία Μαυροειδή-Παπαδάκη, η οποία έγραψε και τον ύμνο του ΕΛΑΣhttp://www.mavroidi.gr/smp_indexbasic.htm, έγραψε ένα επίγραμμα–επιτάφιο στους Δέκα της Καλλιθέας. 

 Το ιστορικό κτήριο σήμερα 
Το ιστορικό κτήριο πλέον ανακαινίστηκε και θα αποτελεί ένα σύμβολο της Εθνικής Αντίστασης για την Καλλιθέα και έναν χώρο πολιτισμού. Την Τρίτη 12 Οκτωβρίου 2021 πραγματοποιήθηκαν τα εγκαίνια και τελέστηκε τρισάγιο στη μνήμη των πεσόντων. 

Παραπομπές 

Κατηγορία:Δήμος Καλλιθέας
Κατηγορία:Μάχες του ΕΛΑΣ
Κατηγορία:Μάχες των Ταγμάτων Ασφαλείας